પરાગ વોરા જેવી જ હાલત તેમની નીચે પહેલા માળે રહેતા બે મહારાષ્ટ્રીયન પરિવારોની પણ થઈ હતી. આ આગમાં ધુમાડાને લીધે ગૂંગળામણ થવાથી એક સિનિયર સિટિઝન દંપતી સુનીલ મોહિલે અને તેમનાં પત્ની શીલાને પરેલની KEM હૉસ્પિટલમાં ઍડ્મિટ કરવામાં આવ્યાં છે. આ ઘટનામાં સદ્ભાગ્યે કોઈ જ જાનહાનિ થઈ નહોતી, પરંતુ આ બિલ્ડિંગમાં રહેતા ૭૦ પરિવારો એક જ રાતમાં બેઘર બની ગયા હતા. આ ઉપરાંત આ બિલ્ડિંગના ગ્રાઉન્ડ ફ્લોર આવેલી ૩૦ દુકાનોને પણ નુકસાન થયું હતું.